Darjus Songaila

Darjus Songaila (; dzimis  Kapsukā) ir bijušais lietuviešu basketbolists, spēlēja spēka uzbrucēja un centra pozīcijās, Lietuvas basketbola izlases dalībnieks. Aizvadījis 8 sezonas Nacionālajā basketbola asociācijā (NBA), pārstāvot dažādus klubus. 2025. gadā ir Lietuvas Basketbola līgas kluba KK Šiauliai galvenais treneris.

 Karjera 
2002. gada NBA draftā viņu izraudzījās Bostonas "Celtics" ar kopējo 49. kārtas numuru otrajā kārtā, taču tiesības uz spēlētāju tika atdotas citas NBA klubam Sakramento "Kings". Basketbolists tomēr turpināja karjeru Eiropā, pārstāvot vienu no vadošajiem Eirolīgas klubiem Maskavas CSKA. 2003. gada jūnijā viņš pārcēlās uz NBA, pievienojoties "Kings" sastāvam. 2005. gadā D. Songaila noslēdza līgumu ar citu NBA klubu Čikāgas "Bulls", bet vēl pēc gada pievienojās Vašingtonas "Wizards". 2009. gada jūnijā viņu aizmainīja uz Minesotas "Timberwolves", bet jau septembrī vēlreiz — uz Ņūorleānas "Hornets". 2010. gada septembrī D. Songailu aizmainīja uz Filadelfijas "76ers", kas kļuva par viņa pēdējo komandu NBA. 2011. gada vasarā atgriezās Eiropā un pievienojās Stambulas "Galatasaray".

Kopā ar Lietuvas izlasi ir izcīnījis bronzas medaļu 2000. gada olimpiskajās spēlēs, zelta medaļu 2003. gada Eiropas čempionātā un bronzu 2007. gada Eiropas čempionātā.

Pēc karjeras beigām kļuvis par treneri. 2015. gadā kļuva par vadošā Lietuvas kluba Kauņas "Žalgiris" galvenā trenera asistentu, bet 2018. gadā atgriezies NBA, kur strādāja Sanantonio "Spurs" sistēmā, kopš 2020. gada novembra — viens no galvenā trenera Grega Popoviča asistentiem.Darius Songaila promoted to Spurs assistant coach Eurohoops.net

2024. gada novembrī D. Songaila atgriezās Eiropā, kļūstot par Turcijas Basketbola līgas kluba Manisa Basket galvenā trenera Kaža Maskvīta asistentu. 2025. gada vasarā apstiprināts par Lietuvas Basketbola līgas kluba KK Šiauliai galveno treneri.

 Atsauces 

 Ārējās saites 

Kategorija:1978. gadā dzimušie
Kategorija:Lietuvas basketbolisti
Kategorija:Spēka uzbrucēji
Kategorija:Basketbola centri
Kategorija:Lietuvas basketbola treneri
Kategorija:Sakramento "Kings" spēlētāji
Kategorija:Čikāgas "Bulls" spēlētāji
Kategorija:Vašingtonas "Wizards" spēlētāji
Kategorija:Ņūorleānas "Pelicans" spēlētāji
Kategorija:Filadelfijas "76ers" spēlētāji
Kategorija:2000. gada vasaras olimpisko spēļu dalībnieki
Kategorija:2004. gada vasaras olimpisko spēļu dalībnieki
Kategorija:2012. gada vasaras olimpisko spēļu dalībnieki
Kategorija:Lietuvas olimpiskie bronzas medaļnieki
Kategorija:Eiropas čempioni basketbolā
Kategorija:Ar Lietuvas Dižkunigaiša Ģedimina ordeni apbalvotie
Kategorija:Ar ordeni "Par nopelniem Lietuvas labā" apbalvotie
Kategorija:Olimpiskie bronzas medaļnieki basketbolā